6. โครงการในอนาคต

6.1 งานเหมาผลิตของบริษัท เวสเตริน ดิจิตอล จำกัด (WESTERN DIGITAL)

บริษัทจะเริ่มทำการผลิตแผงควบคุมฮาร์ดิส ให้กับบริษัท เวสเตริน ดิจิตอล จำกัด
ในต้นเดือนเมษายน นี้ และทำเพิ่มกำลังการผลิตขึ้น โดยเริ่มจากจำนวน 400,000 ชิ้นต่อเดือน
จนถึง 600,000 ชิ้นต่อเดือน ซึ่งโดยทางบริษัทได้ ก่อสร้างขยายโรงงานเพิ่ม
ซึ่งจะแล้วเสร็จในเดือนกรกฎาคม 50 โดยในช่วงแรกทางบริษัทได้สั่งเครื่องจักรเข้ามา 2 เครื่อง
เพื่อรองรับการผลิต 600,000 ชิ้นต่อเดือน โดยใช้เงินจำนวน 38 ล้านบาท
ในการลงทุนเครื่องจักรและเงินลงทุนในส่วนขยายโรงงาน 15 ล้านบาท
ส่วนเงินหมุนเวียนในการใช้ซื้อวัตถุดิบประมาณ 168 ล้านบาท โดยมูลค่ายอดขาย 175
ล้านบาทต่อเดือน

ซึ่งทางบริษัทอาจจะมีการเพิ่มกำลังผลิตให้กับบริษัท เวสเตริน ดิจิตอล จำกัด อีกในช่วงไตรมาสที่ 3
เพื่อรองรับความต้องการของ บริษัท เวสเตริน ดิจิตอล จำกัด
โดยทางบริษัทจะวิเคราะห์ผลตอบแทนของธุรกิจว่าดีพอต่อการลงทุนเพิ่มด้วยประกอบกัน

6.2 ระบบชุมสายอินเตอร์เน็ท DSLAM (Digital Subscriber Line Access
Multiplexer)

ในปี 2549 บริษัทได้ทำการติดตั้งระบบชุมสายอินเตอร์เน็ทให้กับบมจ. ทีโอที
ทั่วประเทศทุกจังหวัดจำนวน 100,000 หมายเลขคิดเป็นมูลค่า 200 ล้านบาท ในปี 2550 บมจ.
ทีโอที มีแผนที่จะติดตั้งเพิ่มอีก 700,000 หมายเลข
ซึ่งบริษัทคาดว่าจะสามารถแชร์คิดส่วนได้ไม่น้อยกว่า 2 แสนหมายเลขหรือมูลค่าไม่น้อยกว่า 400
ล้านบาท

6.3 ตู้ชุมสายโทรศัพท์ MSAN (Multi Service Access Node)

จากการที่บริษัทได้ทำการพัฒนาตู้ชุมสายโทรศัพท์ แบบ DLC (Digital Loop Carrier)
ให้มีความสามารถสูงขึ้นจนเป็นตู้ชุมสาย MSAN ซึ่งเป็นตู้ชุมสายในอนาคต
ซึ่งเป็นที่ต้องการขององค์การโทรศัพท์ TT&T และ TRUE ซึ่งในปี 49 บริษัทได้จำหน่ายติดตั้งให้
บมจ. ทีโอที ไปแล้ว 23 ชุมสาย จำนวน 18,000 เลขหมาย มูลค่า 69 ล้านบาท ซึ่งในปี 2550
บมจ. ทีโอที จะมีความต้องการเพิ่มอีก โดยบริษัทคาดการณ์ว่าจะสามารถขายให้บมจ. ทีโอที
ไม่น้อยกว่า 40,000 หมายเลขมูลค่า 150 ล้านบาท

6.4 โครงการป้ายจราจรอัจฉริยะส่วนเพิ่มเติม

บริษัทมีโครงการลงทุนป้ายจราจรอัจฉริยะ เพิ่มเติมจำนวน 40 จุด
จากเดิมที่ติดตั้งเรียบร้อยแล้วจำนวน 40 จุด
ซึ่งบริษัทอยู่ระหว่างการขออนุญาตจากกรุงเทพมหานครและคาดว่าจะทราบผลในช่วงต้นปี 2550
ซึ่งป้าย 40 จุดใหม่นี้ บริษัทสามารถบริหารให้มีการลงทุนที่ต่ำลงจากเดิม
นอกจากนั้นค่าใช้จ่ายในส่วนบริหารยังต่ำลงเพราะสามารถใช้อุปกรณ์และบุคลากรเดิมที่มีอยู่
ซึ่งจะทำให้มีระยะเวลาคืนทุนในช่วงที่สั้นลง

6.5 งานเหมาผลิตในโครงการ IPSTAR

ในปี 2548 บริษัทเริ่มรับผลิตอุปกรณ์ของเครื่องวิทยุคมนาคม (COMPUTER BOX BUILD)
ซึ่งเป็นผลิตภัณฑ์ที่ใช้สำหรับเชื่อมต่อระบบอินเตอร์เน็ตผ่านดาวเทียมสำหรับดาวเทียมไทยคม 1 - 3
และดาวเทียม IPSTAR (ไทยคม4) ของ บมจ.ชินแซทเทลไลท์ โดยมีลักษณะเป็นงานเหมาผลิต
ซึ่งบริษัทจะต้องเป็นผู้จัดซื้อวัตถุดิบเองทั้งหมด ณ วันที่ 28 กุมภาพันธ์ 2550 บริษัทฯ
มีมูลค่าสั่งซื้อและรอส่งมอบรวมทั้งสิ้นประมาณ 162 ล้านบาท

6.6 งานเหมาผลิตอุปกรณ์รับส่งข้อมูลผ่านดาวเทียมติดยานพาหนะ (Vehicle Tracking)

บริษัทมีโครงการผลิตอุปกรณ์รับส่งข้อมูลผ่านดาวเทียมติดยานพาหนะ (Vehicle Tracking)
ให้แก่บริษัท ฟอร์ท แทร็คกิ้ง ซีสเต็ม จำกัด (FTS) ซึ่งเป็นบริษัทร่วมที่บริษัทถือหุ้นในสัดส่วนร้อยละ
34 โดยที่ผลิตภัณฑ์ Vehicle Tracking
เป็นอุปกรณ์อิเล็กทรอนิกส์สำหรับบันทึกการใช้งานยานพาหนะ ผ่านดาวเทียมด้วยระบบ GPS
(Global Positioning System) ทำหน้าที่รายงานข้อมูลการใช้ยานพาหนะ เช่น
ตำแหน่งของยานพาหนะ เส้นทางการเดินทาง และความเร็วในการใช้งาน
รวมถึงรายงานสถานะปัจจุบันของยานพาหนะว่าอยู่ระหว่างการดับเครื่องหรือติดเครื่อง
โดยจะมีการแจ้งเตือนไปยังผู้ควบคุมยานพาหนะ หากขับขี่ออกนอกเส้นทาง หรือ
ขับขี่ด้วยความเร็วที่เกินกำหนด เป็นต้น ดังนั้น
การทำงานในลักษณะดังกล่าวนี้ทำให้ผู้ใช้สามารถบริหารการใช้งานยานพาหนะได้มีประสิทธิภาพยิ่งขึ้น

แม้ว่า FTS จะเริ่มก่อตั้งในกลางปี 2548 แต่บุคลากรของ FTS ได้มีการวิจัยและพัฒนา
พร้อมทั้งทดสอบผลิตภัณฑ์มาก่อนแล้ว โดยในปัจจุบัน FTS มีความพร้อมในการผลิตแล้ว
และมีกลุ่มลูกค้าเป้าหมายเป็นภาคเอกชน ที่ดำเนินธุรกิจในอุตสาหกรรมการขนส่ง และคาดว่าในปี
2550 จะมีมูลค่าสั่งซื้อและส่งมอบรวมทั้งสิ้นประมาณ 80 ล้านบาท

6.7 โครงข่ายควบคุมสัญญาณไฟจราจร (Automatic Traffic Control: ATC)

บริษัทมีโครงการภายใต้การวิจัยและพัฒนาโดย GTS ที่จะผลิตระบบโครงข่ายควบคุมสัญญาณไฟจราจร
(Automatic Traffic Control: ATC)
ซึ่งเป็นโครงการขนาดใหญ่ที่ใช้ระบบคอมพิวเตอร์ควบคุมไฟจราจรได้ทั้งระบบ
และเป็นโครงการที่มีมูลค่างานประมูลสูง
โดยเป็นระบบที่สามารถกำหนดและปรับเปลี่ยนจังหวะสัญญาณไฟของแต่ละทางแยกให้สอดคล้องกับปริมาณรถ
โดยอาศัยเครื่องตรวจจับที่สามารถหาปริมาณความหนาแน่นของรถในแต่ละทางแยก
เพื่อนำมาคำนวณหาเวลาการปล่อยสัญญาณไฟเขียวในแต่ละจังหวะให้สอดคล้องกับปริมาณรถและสัมพันธ์กันทั้งโครงข่าย
โครงการดังกล่าวจะใช้เงินลงทุนประมาณ 20 ล้านบาท
ปัจจุบันบริษัทติดตั้งใช้งานแล้วที่เทศบาลหาดใหญ่และจังหวัดนนทบุรี
ซึ่งคาดว่าจะมีการติดตั้งเพิ่มทั้งในกรุงเทพมหานครและต่างจังหวัด